OzLabs/hebrew-wiki-articles huggingface dataset:
נחלת ז'בוטינסקי

נחלת ז'בוטינסקי היה מושב של תנועת בית"ר, אשר התמזג במשך השנים לתוך בנימינה.
בית בלה ו[[מרדכי אולמרט בנחלת ז'בוטינסקי, הוריו של אהוד אולמרט]]

==היסטוריה==
את המושב הקים גרעין מתיישבים של תנועת בית"ר ופלוגות הגיוס שלה. גרעין זה הקים בשנת 1939 מושב בשם תל צור בדרך העולה מבנימינה לזכרון יעקב. צורת היישוב הייתה בדגם "חומה ומגדל". בשנת 1942 הועתק המושב למבצר שוני, היכן ששכן מחנה של מחתרת האצ"ל. בשנת 1946 הועתק המושב שוב, לאזור הסמוך לבנימינה, והפך, מוניציפלית, לחלק מהמושבה. אז גם הוסב שמו ל"נחלת ז'בוטינסקי", על-שם זאב ז'בוטינסקי, מנהיג תנועת בית"ר, אשר נפטר בשנת 1940.
==שימור המורשת ותושבים ידועים==
בשנת 2011 ניתלו שלטים במסגרת פרויקט שימור מורשת, בחזית בתים ברחוב נחלת ז'בוטינסקי המספרים את סיפור תושבי הבית בעת הקמת השכונה.

דמויות מוכרות ובולטות נולדו וגדלו במושב, ביניהן חברה הכנסת מרדכי אולמרט, שם גידל את 4 בניו בהם ראש הממשלה לשעבר אהוד אולמרט, ירמי אולמרט ויוסף אולמרט, השר לשעבר זאב בוים, יו"ר קק"ל לשעבר שלמה גרבץ ומנהל מרכז מורשת בגין הרצל מקוב.

==ראו גם==
* קטגוריה:נחלת ז'בוטינסקי: אישים

==לקריאה נוספת==
* ישעיהו מחנאי, [https://www.jabotinsky.org/ארכיון/חיפוש-פשוט/פריט-ארכיון/?itemId=103523 נחלת ז'בוטינסקי – תולדותיה של התיישבות בית"רית], הוצאת המרכז להתיישבות של תנועת החרות-בית"ר, תל אביב, 1952 / תשי"ב.

==קישורים חיצוניים==

* 

קטגוריה:משקי חרות בית"ר
קטגוריה:בנימינה
קטגוריה:הנצחת זאב ז'בוטינסקי
קטגוריה:ארץ ישראל: יישובים לשעבר
חדר הטיקי הקסום

left
חדר הטיקי הקסום (באנגלית: Walt Disney's Enchanted Tiki Room ) הוא מתקן בפארק השעשועים דיסנילנד שבקליפורניה. חדר הטיקי הקסום (תחת הנהלה חדשה) (באנגלית: The Enchanted Tiki Room (Under New Management)) הוא גרסת המופע המוצגת בממלכת הקסם בדיסניוורלד שבפלורידה.

== חדר הטיקי הקסום בדיסנילנד==

חדר הטיקי הקסום, שנפתח ב-23 ביוני 1963 היה המתקן האחרון שהשתמש באודיו אנימטרוניקס - המצאת חברת WED מיזמים. בהתחלה מומן המתקן על ידי חברת יוניטד איירלינז אולם המימון עבר לאחר זמן קצר לחברת המזון דול המממנת אותו עד היום.

בעת הקמתה הייתה החברה בבעלות אישית של וולט דיסני דרך החברה שלו - WED מיזמים, ולא חלק מדיסנילנד (שבבעלות חברת וולט דיסני). המתקן לא תוכנן להיות אטרקציה בפארק אלא מסעדה, בה הנעימו ציפורים המופעלות על ידי אודיו אנימטרוניקס את זמנם של הסועדים.

מאחר שהמתקן הופעל על ידי מחשבים, היה המבנה למבנה הראשון בדיסנילנד הממוזג במיזוג אוויר.

המתקן מציג את התרבות הפולינזית באמצעות תוכים מזמרים שצבעיהם כצבע דגל המדינה ממנה לכאורה באו: "חוזה" - מקאו בצבעי אדום לבן וירוק (מקסיקני) - המדובב על ידי וואלי באואג, "מייקל" - מקאו בצבעי לבן וירוק (מאירלנד) המדובב על ידי פלטון בורלי, "פייר" בצבעי אדום לבון וכחול (צרפת) המדובב על ידי אנרי ניוטון ו"פריץ" בצבעי אדום שחור ולבן (גרמניה) מדובב על ידי ת'רל רייונקרופט. כמו כן משתתפים במופע 150 ציפורים, פרחים, עמודי טוטם, מפל, תופים ומסכות מדברות.

בעת ההמתנה למופע נערך מופע מקדים.

המופע שופץ בשנים 2004 - 2005 ונפתח מחדש לקהל במרץ 2005.

=== נתונים מספריים ===

כחלק מ"הצוות המזמר" של המתקן ישנם:

* 54 סחלבים מזמרים
* 4 עמודי טוטם
* 12 מתופפי תיקי
* 24 מסכות שרות
* 7 ציפורי גן עדן
* 8 תוכים מסוג מקאו
* 12 טוקאנים
* 9 סוגי ציפורי שיר
* 6 תוכים מסוג קקדו
* 20 ציפורים טרופיות שונות.

== חדר הטיקי הקסום (תחת הנהלה חדשה) ==
חדר הטיקי הקסום (תחת הנהלה חדשה) נפתח לקהל בממלכת הקסם ב-1 באוקטובר 1971 בשם "הסרנדה הטרופית של וולט דיסני" (Walt Disney's Tropical Serenade). המופע זהה למופע בדיסנילנד אולם היו שינויים קלים במופע המקדים. המופע נסגר ב-1 בספטמבר 1997 לשיפוצים ונפתח כמופע חדש. במרכזו מופיע התוכי יאגו מהסרט אלאדין, וזאזו מהסרט מלך האריות.

== מידע על המתקן==
=== דיסנילנד===
* פתיחה: 23 ביוני 1963
* מתכנן: WED מיזמים
* מספר הציפורים הכולל: 225
** ציפורים מזמרות: 120
* גוף תומך: דול אננס
* אורך המופע: 16:08
** אורך המופע המקדים: 10:00
* סוג המתקן: מופע תיאטרון עם אודיו אנימטרוניק

=== ממלכת הקסם ===
* פתיחה: 1 באוקטובר 1971
* שיפוץ: מרץ, 1998
* סוג המתקן: מופע תיאטרון עם אודיו אנימטרוניק
* גוף תומך מקורי: מגדלי ההדרים של פלורידה

==קישורים חיצוניים==

* [http://disneyland.disney.go.com/disneyland/en_US/parks/attractions/detail?name=EnchantedTikiRoomAttractionPage חדר הטיקי הקסום בדיסנילנד - אתר רשמי] 
* [http://disneyworld.disney.go.com/wdw/parks/attractionDetail?id=TheEnchantedTikiRoomUnderNewManagementAttractionPage חדר הטיקי הקסום בדיסניוורלד - אתר רשמי]

קטגוריה:דיסני: פארקי שעשועים
קטגוריה:דיסניוורלד
קטגוריה:דיסנילנד
וולפגנג זאוואליש

וולפגנג זאוואליש (בגרמנית: Wolfgang Sawallisch; 26 באוגוסט 1923 – 22 בפברואר 2013) היה מנצח ופסנתרן גרמני.

== ביוגרפיה ==
זאוואליש נולד במינכן והפגין כישרון מוזיקלי מגיל צעיר. בילדותו למד לנגן בפסנתר, ובהמשך למד תיאוריה מוזיקלית, הלחנה וניצוח. מאוחר יותר אמר שהמנצח והמלחין וילהלם פורטוונגלר היה ההשפעה הגדולה ביותר עליו.<ref name=":0"></ref> במלחמת העולם השנייה הוא שירת כמפעיל רדיו בוורמאכט באיטליה, נפל בשבי ובילה זמן במחנות שבויים בריטיים ואמריקאיים.<ref></ref>

לאחר המלחמה החל זאוואליש בקריירה שלו בבית האופרה באאוגסבורג. בשנת 1953 ניצח על הפילהרמונית של ברלין, המנצח הצעיר ביותר בתולדותיה. בהופעת הבכורה שלו בפסטיבל ביירוית בשנת 1957 ניצח על טריסטן ואיזולדה של וגנר, וגם שם היה המנצח הצעיר ביותר בתולדות ביירוית. משנת 1960 עד 1970 היה מנצח ראשי של התזמורת הסימפונית של וינה ומ-1971 עד 1992 היה מנהל מוזיקלי של האופרה הממלכתית של בוואריה. מ-1993 עד 2002 היה מנהל מוזיקלי של תזמורת פילדלפיה, ולאחר מכן מנצח כבוד, עד לפרישתו.

כפסנתרן, ליווה מספר זמרים ידועי-שם בתחום הליד, בהם דיטריך פישר-דיסקאו ואליזבת שוורצקופף. זאוואליש הקליט יצירות של מלחינים רבים, ביניהם ריכרד שטראוס, רוברט שומאן ויוהנס ברהמס. האריה "מלכת הלילה" מתוך חליל הקסם של מוצרט בניצוחו הייתה אחת מהיצירות שנשלחו לחלל בתקליט הזהב של וויאג'ר.<ref></ref>

זאוואליש נפטר בגיל 89 בביתו שבבוואריה.<ref name=":0" />

== קישורים חיצוניים ==

* [http://www.soundfountain.org/rem/remsawal.html קורות חיים מפורטות]
* [http://www.sawallisch-stiftung.de/index.php?english Wolfgang Sawallisch Foundation ]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מנצחים גרמנים
קטגוריה:פסנתרנים גרמנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי אות לגיון הכבוד
קטגוריה:מסדר האמנויות והספרות
קטגוריה:גרמנים שנולדו ב-1923
קטגוריה:גרמנים שנפטרו ב-2013
ישיבה תיכונית מצפה רמון

[[בית המדרש של הישיבה, לפני שיפוצו והחלפת הריצוף]]
הרב דוד אביחיל, מייסד הישיבה
ישיבה תיכונית לחינוך תורני סביבתי מצפה רמון (המוכרת גם בראשי התיבות "יתל"ת סמ"ר") היא ישיבה תיכונית במצפה רמון השוכנת על צוק מכתש רמון, אשר שמה את הדגש החינוכי שלה בחינוך תורני, בהתבסס על הפסוק "חנוך לנער על פי דרכו" (), ובחינוך דרך טיולים - מתוך תפיסה שדרך הטבע האדם מגלה את עצמו ואת רצינותו. הישיבה מונה כיום כ-240 תלמידים.

הישיבה הוקמה בשנת התשנ"א (1991) על ידי הרב דוד אביחיל, אשר שימש כראש הישיבה עד שנת ה'תשס"ט (2009). בשנת ה'תשס"ט החליף אותו הרב יהונדב עציון. לאחר שש שנים החליף אותו בראשות הישיבה הרב ארי הנדלר.

== תפיסת עולם חינוכית ==
הישיבה דוגלת בשיטת "סמכות ואחריות" הנותנת לתלמידים את הסמכות המלאה למעשיהם תוך לקיחת אחריות על התוצאות. קבלת הסמכות מתבטאת בין השאר בבחירה אם להיכנס לשיעורים או לפנות לעיסוקים אחרים בזמן השיעור ובאחריותם להשלים את החומר הנלמד. בדרך זו התלמידים בונים בעזרת הר"מ את הרצון ללמוד באופן טבעי וללא צורך בכפיית הלמידה עליהם.

הישיבה היא ישיבה "תורנית סביבתית". כחלק מהדרך התורנית סביבתית הישיבה מאפשרת לגשת למגמות סביבתיות כגון: אקולוגיה וביולוגיה, שבהם המורים משלבים מדי כמה שיעורים ידע בנושאים הקשורים ליהדות ומדע. תלמידי הישיבה יוצאים לסיורים לימודיים ובמהלך השנה מתקיים מדי שבועיים יום סיור ושלוש סדנאות שטח, כחמישה ימים בשטח.
תלמידי הישיבה במהלך סדנת שטח לימודית.

==האספה המשותפת==
האספה המשותפת היא גוף דמוקרטי משותף לתלמידי הישיבה ולצוות הישיבה כאחד. לכל כיתה בישיבה ישנם שני נציגים שנבחרו על ידי הכיתה, שלהם זכות הצבעה כאשר הצעה באספה עולה להצבעה. עם זאת, כל תלמיד ואיש צוות (ר"מ, מדריך, מורה מקצועי) רשאי להביע דעה או להציע הצעה. לכל איש צוות ישנה זכות הצבעה, כך שלמעשה מספר אנשי הצוות ומספר התלמידים מתקרב לשוויון. המגבלה היחידה על אופי ההצעה היא שלא תעמוד בסתירה למסורת היהודית המקובלת (על פי החלטת ראש הישיבה) או לחוקי המדינה. האספה מנוהלת על ידי שני תלמידי כיתה יב שנבחרו, ונציג נוסף רושם את פרוטוקול האספה, המתפרסם לאחר האספה. ההחלטות באספה מתקבלות על סמך רוב בהצבעה. דוגמה לאחת ההחלטות המשמעותיות של האספה היא ההחלטה על ההגשה למבחני הבגרות רק החל מכיתה יא. החלטה זו בוטלה על ידי האספה בשנת ה'תש"ע. החלטות נוספות נוגעות לתדירות הטיולים ואופיים, שעת תפילת שחרית, תקנות הנוגעות להתנהלות בית המדרש, הכנסת מכשיר טלוויזיה לפנימיה, הצטרפות הישיבה לעליית הנוער ועוד.
==שלוחות ומוסדות המשך==
בשנת ה'תשע"א (2010) נוסדו על ידי רבנים שלימדו בישיבה שתי ישיבות בסגנון דומה, אחת בנצרת עילית, על ידי הרב חגי שיל"ת, והשנייה באילת, על ידי הרב שמואל שפירא.

כמו כן באותה שנה נוסדה גם הישיבה הגבוהה לחינוך תורני סביבתי, על ידי הרב אביחיל. הישיבה ממוקמת בירושלים בשכונת רמות אלון, מונה כ-50 תלמידים, ומהווה מעין מוסד המשך לרוצים להעמיק בלימוד ה'תורני סביבתי'.

==לקריאה נוספת==
* הרב דוד אביחיל, "חינוך ולימוד מתוך בחירה - לדרכה החינוכית של הקריה במצפה רמון", עמ' 203–226, בתוך: הרב נריה גוטל (עורך), חופש הבחירה בחינוך - עיון הגות ומעש, מינהל החינוך הדתי, משרד החינוך, ירושלים, תשס"ד 2004
* דוד אביחיל, בצומת העולמות.

==קישורים חיצוניים==
* 
* [https://www.yramot.com האתר של הישיבה הגבוהה "רמות ירושלים"]

מצפה רמון
קטגוריה:מצפה רמון: חינוך
קטגוריה:ישיבות תיכוניות-תורניות
Black Celebration

Black Celebration (חגיגה שחורה) הוא אלבום האולפן באורך מלא ה-5 של להקת המוזיקה האלקטרונית הבריטית דפש מוד.

במצעד האלבומים הבריטי, הגיע האלבום למקום #3. בארצות הברית לעומת זאת, האלבום הגיע רק למקום #90.

== רשימת השירים ==
<div style="text-align: left; direction: ltr; margin-left: 1em;">
{|
|-
|
# Black Celebration(4:55)
# Fly on the Windscreen - Final (5:18)
# A Question of Lust (4:20)
# Sometimes (1:53)
# It Doesn't Matter Two (2:50)
# A Question of Time (4:10)
# Stripped (4:16)
# Here Is the House (4:15)
# World Full of Nothing (2:50)
# Dressed in Black (2:32)
# New Dress (3:42)
|}
</div>

גרסת ה-CD הבריטית מכילה 3 שירים נוספים:
<div style="text-align: left; direction: ltr; margin-left: 1em;">
{|
|-
|
12. Breathing in Fumes (6:07)<br />
13. But Not Tonight (Extended) (5:13)<br />
14. Black Day (2:36) <br />
|}
</div>

* הגרסה האמריקאית של האלבום מכילה גם היא את השיר But Not Tonight.
* כל השירים נכתבו על ידי מרטין גור, למעטBlack Day, שנכתב על ידי גור יחד עם אלן ויילדר ודניאל מילר.
* השירים A Question of Lust, Sometimes, It Doesn't Matter Two, World Full of Nothing ו-Black Day. מבוצעים על ידי מרטין גור. זהו האלבום של הלהקה שבו יש הכי הרבה שירים שמבוצעים על ידי גור. (כל שאר השירים מבוצעים על ידי גהאן).
* Sire, חברת התקליטים של הלהקה בארצות הברית, החליטה "להפוך" את הסינגל Stripped - הביסייד But Not Tonight הפך להיות הסינגל עצמו ו-Stripped הפך להיות ביסייד. לפיכך, בארצות הברית לא יצא הסינגל Stripped, ובמקומו יצא But Not Tonight.

== סינגלים ==

==קישורים חיצוניים==
* 

קטגוריה:אלבומי דפש מוד
קטגוריה:אלבומים באנגלית
קטגוריה:אלבומי חברת סייר רקורדס
חוזה ורדן

[[פרנקיה המזרחית – תחת שלטון לודוויג הגרמני}}]]
חוזה ורדן (בצרפתית: Traité de Verdun, בגרמנית: Vertrag von Verdun) של שנת 843 הוא הסכם במסגרתו שלושת בניו של לואי החסיד, נכדיו של קרל הגדול, חילקו ביניהם את האימפריה הקרולינגית.

ההסכם, שנחתם בוורדן אשר בצפון-מזרח צרפת, הביא לסיומה של מלחמת האזרחים הקרולינגית בת שלוש השנים.

== המאבק על האימפריה ==
עם מותו של לואי החסיד ב-840 לספירה, תבע בנו הבכור, לותאר הראשון, בעלות על קיסרות אביו ותמך בהמלכתו של אחיינו פפין השני כמלך אקוויטניה. לאחר שאֶחָיו של לותאר, קרל הקירח ולודוויג הגרמני, הביסו אותו בקרב על פונטני בשנת 841 וחתמו על שבועות שטרסבורג (842), הסכים לותאר למשא ומתן.

== ההסכם ==
שלושת האחים כבר היו מבוססים בממלכות שונות, לותאר באיטליה, לודוויג בבוואריה, וקרל באקוויטניה.

באוגוסט 843 התכנסו שלושת האחים בעיר ורדן וחתמו על הסכם לפיו חולקה האימפריה לשלוש ממלכות שונות, בהתאם לנוהג הפרנקי לחלק את נחלות האב בין כל היורשים בחלקים דומים ולא להוריש את כולה לבן הבכור: לודוויג, לימים "לודוויג הגרמני", זכה בחלקה המזרחי של האימפריה, פרנקיה המזרחית, שהפכה בהמשך לממלכת גרמניה. לותאר זכה בחלק המרכזי של האימפריה, פרנקיה התיכונה, שכלל את ארצות השפלה, אלזס, בורגונדי, פרובאנס ואיטליה. כמו כן, בהיותו הבן הבכור, הוא זכה בתואר "הקיסר הרומי" והיה, בשם בלבד, השליט העליון. קרל זכה בחלק המערבי, פרנקיה המערבית, שהפך מאוחר יותר לצרפת. פפין השני קיבל את ממלכת אקוויטניה אבל היה תחת סמכותו של קרל.

הממלכה המזרחית והמערבית התפתחו לישויות יציבות יחסית. לעומתן ממלכתו של לותאר, שגבולותיה הארוכים היו קשים להגנה ושהרי האלפים חצצו בין חלקה הדרומי לצפוני, התפצלה בין יורשיו, וחלקים ממנה היוו זירה למאבק בין צרפת לגרמניה במשך מאות שנים.

==ראו גם==
* חוזה מרסן

==קישורים חיצוניים==

* 

ורדן
קטגוריה:המאה ה-9
קטגוריה:צרפת: ימי הביניים
קטגוריה:השושלת הקרולינגית
קטגוריה:גרמניה: היסטוריה
קטגוריה:האימפריה הרומית הקדושה: אמנות והסכמים
קטגוריה:פרנקים
הבורסה לניירות ערך בניו יורק

הבורסה לניירות ערך בניו יורק (באנגלית: New York Stock Exchange; בראשי תיבות: NYSE), היא הבורסה לניירות ערך הגדולה ביותר בארצות הברית ובעולם בשווי החברות הכולל, והשנייה בגודלה במספר החברות הנסחרות בה אחרי בורסת נאסד"ק. כיום, רווח השימוש בשם הרחוב וול סטריט ככינוי לבורסה עצמה. 

הבורסה נוסדה בפינת הרחובות וול סטריט וברוד ברובע מנהטן שבניו יורק, ב-8 במרץ 1817, על בסיס הסכם בטונווד שנחתם בוול סטריט על ידי 24 סוחרי מניות ב-17 במאי 1792. ב-4 באפריל 2007 התאחדה הבורסה עם בורסת Euronext מפריז והפכה בפועל לבורסה הגלובלית הראשונה בעולם.

הבורסה בבעלות חברת ההחזקות Intercontinental Exchange, או בקיצור ICE, הרשומה בה בעצמה ומפעילה 12 בורסות ברחבי העולם, בהן [https://www.nyse.com/index NYSE]<ref></ref>. חברת ICE השלימה את רכישת NYSE בנובמבר 2013<ref></ref>.

הבורסה מנוהלת על ידי דירקטוריון הבורסה המטפל בתפעול השוטף של מערכות הבורסה, בטיפול בחברות הרשומות למסחר, ובאישורם של מועמדים חדשים כחברי בורסה. לין מרטין מכהנת כנשיאת NYSE החל מדצמבר 2021<ref></ref>.

נכון לשנת ,2022 נסחרות בבורסה של ניו יורק 2,400 חברות בעלות שווי כולל של כ-30 טריליון דולר. 28 מתוך 30 החברות שמרכיבות את מדד דאו ג'ונס (החברות הציבוריות הגדולות ביותר בארצות הברית), נסחרות בבורסת ניו יורק. כמחצית מהיקף המסחר נערך באופן ממוחשב. המנכ"ל הנוכחי של הבורסה הוא דאנקן ל. ניידראואר.

הבורסה של ניו יורק נוסדה בשנת 1792. מצפון-מזרח לבניין הבורסה כיום. במבנה המזכיר במראהו מקדש יווני, שוכן ה"פדרל הול" שממנו משקיף פסלו של ג'ורג' וושינגטון אשר הוצב במקום בשנת 1789, בעקבות השבעתו כנשיא הראשון של ארצות הברית. באולם המסחר העיקרי יש 12 "תאים", שכל אחד מהם מטפל בקרוב ל-75 ניירות ערך שונים.

==חברות ישראליות בבורסה==
מניות חברת נייר חדרה הונפקו בבורסה בניו יורק בסוף שנות ה-50, ובכך הייתה לחברה הישראלית הראשונה שמניותיה הונפקו בבורסה. ב-1960 הונפקו מניות חברת הצמיגים אליאנס.
חברת טבע תעשיות פרמצבטיות החלה להיסחר בבורסת ניו יורק ב-2012, עד אז נסחרה בבורסת נאסד"ק.

==קישורים חיצוניים==

* 
* 

* שלמה גרינברג, [http://www.globes.co.il/news/home.aspx?fid=2&did=726271&nagish=1 הבורסה זה הוא], גלובס, 22 בספטמבר 2003
* [https://www.ice.com/index אתר האינטרנט הרשמי] של חברת ICE

==הערות שוליים==

קטגוריה:הבורסה לניירות ערך בניו יורק
קטגוריה:שוק ההון האמריקאי
ניו יורק
קטגוריה:מנהטן: מבנים
קטגוריה:ניו יורק: כלכלה
קטגוריה:וול סטריט
קטגוריה:מנהטן תחתית
סרגל כלים

סרגל כלים הוא רכיב בממשק משתמש גרפי, המופיע על מסך המחשב כשורה, טור או קובייה עם צלמיות המפעילות פונקציות בסיסיות בתוכנה.

סרגל הכלים הראשון הופיע בשנת 1973 על מחשב Xerox Alto.

הקונספט שעומד ביסוד סרגל הכלים הוא הנגשה של פונקציות שגרתיות באמצעות זמינות גבוהה וסימול ברור של הפונקציה. סרגל הכלים שהוא אחד מסימני ההיכר של מערכות הפעלה גרפיות, הצליח להוסיף כלי נוסף לשימוש נוח וקל בתוכנות השונות.

ישנם סוגים שונים של סרגלי כלים, בצורות ובגדלים. בחלק מסרגלי כלים נוסף טקסט מבהיר. וישנם כאלו שמהווים נקודת התחלה לפונקציות רבות, במיוחד בתוכנות גרפיות. עם הזמן השתכללו סרגלי הכלים, וכיום ניתן למצוא סרגלי כלים שכוללים לא רק כפתורים אלא אף תיבות רשימה משולבות ותפריטים נפתחים. על פי התפיסות המקובלות של יצירת ממשק משתמש אין ליצור סרגלי כלים שיש בהם יותר מ-8 כפתורים, בשל מוגבלותו של האדם להתייחס לכמות גדולה מדי של פריטים. 

ניתן למצוא סרגלי כלים ברוב התוכנות בעלות ממשק משתמש הגרפי, כגון תוכנות משרדיות, תוכנות שרטוט ותכנון מכני ותוכנות עיבוד תמונה. כמו כן קיימות הרחבות לדפדפנים כגון אינטרנט אקספלורר ומוזילה פיירפוקס בצורת סרגל כלים. סרגלי כלים מתלווים גם למערכות הפעלה ולמנועי חיפוש מסוימים.

סרגל הכלים בגרסה של [[gedit באובונטו]]

==קישורים חיצוניים==

* סיני גז, [http://www.nrg.co.il/online/16/ART2/230/685.html שוק סרגלי הכלים בדפדפן רותח], nrg מעריב

קטגוריה:מחשוב
קטגוריה:ממשקי משתמש במחשב
התזמורת הסימפונית של וינה

התזמורת הסימפונית של וינה (בגרמנית: Wiener Symphoniker) נוסדה בשנת 1900 תחת השם "אגודת הקונצרטים של וינה" (בגרמנית: Wiener Concertverein). בתחילת שנות ה-30 של המאה ה-20 שונה שם התזמורת לשמה הנוכחי.

==היסטוריה==
על אף ירידה בהאזנה לקונצרטים לאחר הופעת הרדיו בשנות ה-20 של המאה ה-20, התזמורת החזיקה מעמד עד סיפוח אוסטריה בשנת 1938, שהביא להתמזגותה עם תזמורות גרמניות, כחלק מן התרבות הגרמנית. בתור שכזו, שימשה למטרות תעמולה עד שצימצומים בשורותיה, כתוצאה מגיוס לעבודה במפעלי תחמושת, הביאו לסגירתה ב-1 בספטמבר 1944.

הקונצרט הראשון של התזמורת אחרי המלחמה התקיים ב-16 בספטמבר 1945, ונוגנה בו הסימפוניה השלישית של גוסטב מאהלר. בהנהלתו של יוזף קריפס, נבנה מחדש, תוך זמן קצר, רפרטואר מודרני לאחר עשר שנים של בידוד והתזמורת יצאה בפעם הראשונה לפסטיבל ברגנץ בקיץ 1946.

שנת 1946 ציינה את ראשית כהונתו של מאסטרו הרברט פון קאראיין, שאף כי לא היה מנצח ראשי, עבד עם התזמורת הווינאית בסדרת הקונצרטים שנקראו על שמו ויצא עמה לסיורים רחבי-היקף באירופה ובאמריקה הצפונית.

בשנת 1959 הופיעה התזמורת לפני האפיפיור יוחנן ה-23 בוותיקן, בניצוח הבכורה של מאסטרו וולפגנג זאוואליש.

בתקופת ניהולו של זאוואליש יצאה התזמורת לסיור בארצות הברית בשנת 1964 ולסיור משולב בארצות הברית וביפן. בשנת 1967 בתקופתו גם נפתח מחדש התיאטרון של וינה, בשנת 1962.

קריפס חזר לתקופת הביניים שבין פרישת זאוואליש לבואו של קרלו מריה ג'וליני כמנצח ראשי. בשנות ה-80' ההתייצב ז'ורז' פרטר על דוכן המנצחים. הוא הגדיל את מספר הקונצרטים של תזמורת וינה והוסיף מוזיקה צרפתית לרפרטואר.

המנצח הראשי של התזמורת החל מעונת 2024/25 הוא המנצח הצ'כי פטר פופלקה.

==מנצחים ראשיים==
* פרדיננד לוה (1900–1925)
* הוגו גוטסמן (1929–1933)
* אוסוואלד קאבאסטה (1934–1938)
* הנס וייסבאך (1939–1944)
* הנס סווארובסקי (1945–1947)
* וולפגנג זאוואליש (1960–1970)
* יוזף קריפס (1970–1973; מנהל אמנותי)
* קרלו מריה ג'וליני (1973–1976)
* גנאדי רוז'דסטוונסקי (1980–1982)
* רפאל פריבק דה בורגוס (1991–1996)
* ולדימיר פדוסייב (1997–2005)
* פאביו לואיזי (2005–2013)
* פיליפ ג'ורדן (2014–2021)
* אנדרס אורוסקו-אסטרדה (2021–2022)
* פטר פופלקה (2024 - ממשיך)

==קישורים חיצוניים==

* 

וינה
וינה
קטגוריה:וינה: תרבות
הידרה (ביולוגיה)

הידרה (שם מדעי: Hydra) הוא בעל חיים רב-תאי המשתייך למערכת הצורבים, וחי במים מתוקים. מבנה ההידרה הוא גוף דמוי גליל מוארך באורך 1 ס"מ. להידרה ראש בצד האחד של הגליל ורגל אחת בצד השני. ההידרה מורכבת מכ-10,000 תאים, המורכבים מעשרה סוגים. ההידרה היא מודל מחקר פופולרי אצל הביולוגים, עקב יכולת הרגנרציה, רבייה א-מינית, גודלה הקטן, ומורכבות פיזיולוגית נמוכה. מקור שמה של ההידרה הוא במפלצת המיתולוגית הידרה שהייתה בעלת יכולת רגנרציה להצמיח איברים חדשים במקום אלה שנגדעו.

== מאפיינים ==
ההידרה היא טורפת הנפוצה ברוב מקווי המים המתוקים הבלתי מזוהמים באזורי אקלים ממוזג ואקלים טרופי. להידרה שתי שכבות תאים בגוף. השכבה החיצונית (ectoderm) משמשת להגנה והשכבה הפנימית (endoderm) משמשת לעיכול המזון. מיצי העיכול מופרשים מתאי השכבה הפנימית בכל פעם שמזון חודר לגוף. החלקים שלא נעכלו מופרשים אל מחוץ לגוף דרך הפה. הנשימה נעשית בכל חלקי גופה. ההידרה ניזונה מיצורים מימיים קטנים, בעיקר שטרגליים ודפניה.

רגל ההידרה מפרישה ריר דביק המאפשר להידרה החומה להיצמד לגבעולים וסלעים. באופן כללי ההידרה משתדלת לא לנוע ממקומה, והיא לוכדת את מזונה רק כשהוא חולף בסמוך לפתח הפה. אולם כאשר יש מחסור במזון, היא ניתקת ממקומה ומשעינה את כל כובד גופה על זרועות הציד, וכך היא מתקדמת. להידרה יכולת לנוע במהירות של כ-10 סנטימטרים ליום.

ההידרה מתרבה ברבייה אל-זוויגית וברבייה מינית. חלק מהמינים של ההידרה הם הרמאפרודיטים ואחרים הם בעלי זכרים ונקבות נפרדים. הדיווחים החד משמעיים הראשונים של רבייה אל-זוויגית היו תאורים של ההידרה, למשל התיאור של אנטוני ואן לוונהוק משנת 1702.

== רגנרציה בהידרה ==
להידרה יכולת רגנרציה מהירה המתבצעת בעזרת השלד החלבוני התוך תאי. מכיוון שגוף ההידרה עשוי משכבות של עור, השלד החלבוני ימצא בכל שכבה ושכבה. בכל שכבה השלד החלבוני מופיע כשכבות קליפתיות שעשויות משכבות של רקמות תאים צפופות המרפדות את השלד עצמו. השלד החלבוני עצמו בנוי מחוטים דקים ושריגים חלבוניים המחברים בין התאים ונותנים לגוף השלם את צורתו ואת יכולתו לבצע רגנרציה. לדוגמה כאשר נחתכת הידרה לשני חלקים הצד בעל הרגל יגדל ראש ולהפך בהתאמה. ההידרה מסוגלת להתפתח מרקמה קטנה (1-5% מהידרה בוגרת). תהליך הרגנרציה מתחיל מחתיכת רקמה, שהופכת לכדור פחוס וחלול (ספרואיד) תוך כמה שעות אחדות שמתפתח להידרה שלמה ובוגרת תוך כמה ימים.

==מינים==
להידרה מספר מינים הנבדלים בצבעם ובדרכי רבייתם. אחד המינים השכיחים ביותר הוא הידרה חומה.

==קישורים חיצוניים==

* 

* [https://www.cell.com/cell-reports/fulltext/S2211-1247(17)30073-6 Structural Inheritance of the Actin Cytoskeletal Organization Determines the Body Axis in Regenerating Hydra]
* [http://books.google.com/books?id=0cfFQIRgz80C Gilbert Charles Bourne, An Introduction to the Study of the Comparative Anatomy of Animals, BiblioBazaar, LLC, 2008], pages 221-240

==הערות שוליים==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:הידרתים
סדר גודל

סדרי גודל ב[[יקום]]
סֵדֶר גּוֹדֶל הוא החלוקה של קנה מידה או גודל של כל כמות, כאשר כל חלוקה מכילה ערכים שיש ביניהם יחס קבוע. היחסים הנפוצים ביותר הם 10, 2, 1000, 1024, e. לרוב, סדרי גודל מתייחסים לסדרה של חזקות של עשר. כאשר לא מגדירים את היחס הספציפי ומתייחסים רק לביטוי סדר גודל, הרי שברירת המחדל תהיה מכפלה של 10. ערך זה עוסק בקנה המידה העשרוני.

{| align="center" cellpadding="3" style="text-align: center;"
!style="border-bottom: black solid thin;"| סדרגודל
!style="border-bottom: black solid thin;"| חזקהשל עשר
|-
| 3- || 0.001
|-
| 2- || 0.01
|-
| 1- || 0.1
|-
| 0 || 1
|-
| 1 || 10
|-
| 2 || 100
|-
| 3 || 1,000
|-
| 4 || 10,000
|}

סדרי גודל משמשים להשוואות מקורבות. אם שני מספרים שונים בסדר גודל אחד, אחד מהם גדול פי עשרה מהשני. אם שני מספרים שונים בשני סדרי גודל, אחד מהם גדול פי מאה מהשני. שני מספרים בעלי אותו סדר גודל נמצאים על אותה הסקאלה: הערך הגדול נמוך מעשר פעמים הערך הקטן.

סדר הגודל של מספר הוא המספר של החזקות של עשר המכילות את המספר. ליתר דיוק, סדר הגודל של מספר יכול להיות מוגדר במונחים של לוגריתם, בדרך כלל כחלק שלם של הלוגריתם. לדוגמה, הלוגריתם של המספר 4,000,000 לפי בסיס 10 הוא 6.602; לכן סדר הגודל שלו הוא 6. לכן, סדר גודל הוא מיקום מקורב על קנה מידה לוגריתמי.

הערכת סדר גודל של ערכים שערכם המדויק לא ידוע היא הערכה מעוגלת של החזקות הקרובות ביותר של עשר. למשל, הערכת סדר הגודל של ערכים בין 3 מיליארד ל-30 מיליארד (כגון אוכלוסיית בני האדם על כדור הארץ) היא 10 מיליארד. הערכת סדר גודל נקראת לפעמים גם קירוב מסדר אפס.

סדרי הגודל יכולים להמחיש את ההבדלים בין העולם המיקרוסקופי לעולם המקרוסקופי. למשל, בפיזיקה חוקרים חלקיקים זעירים ביותר שגודלם הוא עשר בחזקת מינוס עשר של המטר, וכן גדלים אסטרונומיים ענקיים כגון עשר בחזקת עשרים של המטר.

==ראו גם==
*שמות מספרים
*סיבוכיות
*עד כדי
*סדרי גודל של מספרים
*דציבל

==קישורים חיצוניים==

* 
* [https://web.archive.org/web/20120211162533/http://www.scaleofuniverse.com/ אתר] הממחיש את סדרי הגודל מהקטן ביותר לגדול ביותר.
* 

*
סקייטים

סקייטים (באנגלית: SkyTeam) היא ברית חברות תעופה אשר נוסדה ב־22 ביוני 2000 והיא ברית חברות התעופה השנייה בגודלה בעולם, אחרי סטאר אלייאנס. החל מינואר 2024, סקייטים מורכבת מ־19 חברות תעופה פעילות מחמש יבשות ופועלת עם הסלוגן "דואגים לך יותר". צוות הניהול המרכזי שלה, ממוקם באמסטלפיין, הולנד. מטוסי חברות סקייטים מקיימים 10,770 טיסות ביום בממוצע, ל־1,050 יעדים ב־166 מדינות. נכון ליולי 2024 הטיסה סקייטים 437 מיליון נוסעים בשנה (נכון לשנת 2023).<ref>Skyteam, [https://www.skyteam.com/en/about/ Facts & Figures]</ref> 

לצד שירותי הנוסעים, מפעילה סקייטים ברית מטענים בשם "", המשותפת לעשר חברות תעופה, ובה חברות כל חברות הברית.

== עקרונות הברית ויתרונותיה ==
* איסוף ושימוש במיילים באופן נוח בכל חברות הברית.
* הדדיות בנגישות ליותר מ־750 טרקליני שדה תעופה של כל חברות הברית ברחבי העולם.
* מקום מובטח ללקוחות העלית של תוכניות הנוסע המתמיד של חברות הברית.
* הרחבת היצע הטיסות ללקוחות כל אחת מהחברות החברות. 
* מעבר נוח בין טיסות.
* היצע רחב של תעריפים.
* הליכי בידוק אחידים ללקוחות כל החברות. 
* הנהגת שירות לקוחות ברמה דומה בחברות הברית.
* מערך הזמנות מאוחד לכל חברות הברית.
* הנוסעים מקבלים מידע מדויק ומתוזמן בטיסה. בנוסף לשפת האם של כל מוביל, מדברים אנגלית בכל טיסה.<ref></ref>

== חברות בברית ==
[[בואינג 777 של אייר פראנס צבוע בסכימת SkyTeam]]
בואינג 767-300ER של אליטליה בסכימת SkyTeam]]
ATR-42-500 של צ'ק איירליינס בסכימת SkyTeam]]

=== חברות בברית ===
נכון לאוגוסט 2023, חברות התעופה הבאות חברות בסקייטים:<ref>[https://static.skyteam.com/globalassets/pdfs/facts--figures-2022/en-us-skyteam-factsheet-sept-2023.pdf SkyTeam & Members Fact Sheet]</ref>
* אייר פראנס – צרפת (חברה מייסדת)
* אארומקסיקו – מקסיקו (חברה מייסדת) 
* אארולינאס ארחנטינס – ארגנטינה
* איי.טי.איי. איירווייז – איטליה
* דלתא איירליינס – ארצות הברית (חברה מייסדת)
* צ'ק איירליינס – צ'כיה
* KLM – הולנד (חברה מייסדת) 
* קוריאן אייר – קוריאה הדרומית 
* וייטנאם איירליינס – וייטנאם.
* טארום – רומניה. 
* אייר אירופה – ספרד, מקושרת לאייר פראנס.
* קניה איירווייז – קניה, מקושרת ל-KLM.
* צ'יינה איסטרן איירליינס – סין
* צ'יינה איירליינס – טאיוואן
* סעודיה – ערב הסעודית
* מידל איסט איירליינס – לבנון
* שיאמן איירליינס - סין
* גארודה אינדונזיה – אינדונזיה
* וירג'ין אטלאנטיק - בריטניה

===חברות לשעבר===
* אליטליה – איטליה
* אליטליה אקספרס – איטליה
* אליטליה סיטיליינר – איטליה
* אאוסטרל ליניאס אאריאס – ארגנטינה
* בריט אייר – צרפת
* Joon – צרפת
* דונאוויה – רוסיה
* נורת'ווסט איירליינס – ארצות הברית
* סיטיג'ט - אירלנד
* צ'יינה סאות'רן איירליינס – סין
* קונטיננטל איירליינס – ארצות הברית
* קופה איירליינס - פנמה
* רז'יונל – צרפת

===חברות שהושעו===
* אירופלוט – רוסיה

===חברות לעתיד===
* סקנדינביאן איירליינס – דנמרק, נורווגיה, שוודיה

== ראו גם ==
* שותפות קוד
* Oneworld
* סטאר אלייאנס
* ברית חברות תעופה

== קישורים חיצוניים ==

* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:ברית חברות תעופה
שלום שרעבי

הרב שלום מזרחי שרעבי (מכונה גם הרש"ש הקדוש, סביבות ה'ת"פ, 1720 – י' בשבט ה'תקל"ז, ינואר 1777) היה מקובל בולט שעלה לארץ ישראל מתימן, ושימש ראש ישיבת המקובלים בית אל. מחבר "פירוש השמ"ש" על כתבי האר"י ו"סידור הרש"ש",<ref></ref> עם כוונות התפילה.

==ביוגרפיה==
נולד בשרעב או בצנעא שבתימן לרבי יצחק. יש אומרים שנולד ביום פטירתו של רבי שלום שבזי. כפי הנראה למד מחכמי צנעא. בצעירותו עלה לארץ ישראל. בדרך עבר בבומביי, בצרה ובגדאד, שם למד בספר הזוהר בישיבה שעל קברו של הרב יצחק גאון, עד שמצא שיירה לדמשק. משם המשיך לחלב, שם שימש לפרנסתו כעגלון לגביר. הוא עמד בקשרים עם חכמי העיר, ובין השאר חלק עליהם בשאלה הלכתית בנוגע למצוות אכילת כזית מצה בפסח. משם המשיך אל ארץ ישראל.

על פי המסופר הוא עבד כשמש בית כנסת בישיבת המקובלים בית אל אצל ראש הישיבה, הרב גדליה חיון. לאחר פטירת ראש הישיבה מונה לראשות הישיבה. בנו הרב חזקיהו יצחק שרעבי ונכדו הרב רפאל אברהם שלום מזרחי שרעבי שימשו אף הם בראשות הישיבה. השמועה שלפיה נשא לאישה את בתו של הרב חיון ככל הנראה אינה מבוססת.

הרש"ש עמד בראש חברת רבנים מפורסמים שנקראה "חברת אהבת שלום" ובין תלמידיו היו החיד"א, הרב יום טוב אלגאזי (מהרי"ט אלגאזי), ר' חיים דילרוזה ור' אברהם גרשון מקיטוב גיס הבעל שם טוב. תלמידים אלה היו כמעט בני גילו של הרש"ש (ר' אברהם גרשון מקיטוב היה מבוגר מהרש"ש ביותר מעשרים שנה) ולמרות זאת נחשב הרש"ש בעיניהם לרבם.

הרבנים דוד בצרי ויצחק בצרי הקימו ישיבת מקובלים "השלום" בירושלים הנקראת על שמו.

תיקן כי מקובלים יערכו תיקון חצות בכותל המערבי.

==מספריו==
* פירוש והגהות השמ"ש - על כתבי האר"י
* סידור הרש"ש
* רחובות הנהר
* אמת ושלום
*ייראוך עם שמש -קבלה [http://www.hebrew.grimoar.cz/sarabi/nahar_salom.htm נהר שלום]

==לקריאה נוספת==
* הרב אבנר עפג'ין, הרש"ש הקדוש וישיבת בית אל, תשמ"ח
* יעקב שלום גפנר, אור השמש, ירושלים תש"ל 
<div class="mw-content-ltr">
* Pinchas Giller, Shalom Sharʿabi and the Kabbalists of Beit El, Oxford: Oxford University Press, 2008.
</div>

==קישורים חיצוניים==

* (חסרות ארבע עמודות מהעמודה השנייה של הערך)
* [http://www.miteiman.com/הרש-ש-הקדוש.html הרש"ש הקדוש - מארי שלום מזרחי שרעבי], בפורטל יהדות תימן "מתימן יבוא"
* [https://www.mytzadik.com/tzadik.aspx?id=180 המקובל שלום מזרחי שרעבי - הרש"ש] באתר "MyTzadik"
* [http://www.seumarom.org/Rabbi-Shalom-Sharabi.html רבי שלום שרעבי] באתר שאו מרום עיניכם
* 
* אריאל בן-ציון, [http://www.otzar.org/wotzar/Book.aspx?160423& שר שלום שרעבי], ירושלים: הוצ' זוטות, 1930.
* [http://mountofolives.co.il/he/deceased_card/רבי-שלום-שרעבי-הרשש-הילולת-הרשש-י-שבט/ כרטיס קבר באתר הר הזיתים]
* יניב מזומן, [https://aranne5.bgu.ac.il/others/MezumanYaniv19763.pdf מקומן של כוונת התפילה של הרש"ש בתולדות הקבלה] עבודה לשם קבלת תואר דוקטור
* .
* [https://cityofdavid.org.il/sar-shalom-sharabi/? סיפור גילויו של הנער מוכר הסדקית מתימן שהפך לאחד מגדולי המקובלים בירושלים] באתר עיר דוד

==הערות שוליים==

קטגוריה:אחרוני תימן
קטגוריה:אישים שהונצחו על בולי ישראל
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:מחברי ספרי קבלה
קטגוריה:ראשי ישיבת המקובלים בית אל
קטגוריה:רבני דרום תימן
קטגוריה:מקובלים
קטגוריה:רבנים תימנים ארץ-ישראלים
קטגוריה:עולים לארץ ישראל במאה ה-18
קטגוריה:ילידי 1720
קטגוריה:נפטרים ב-1777
גוטפריד בן

גוטפריד בן
גוטפריד בן (גרמנית: Gottfried Benn; 2 במאי 1886 – 7 ביולי 1956) היה משורר אקספרסיוניסטי, סופר, מסאי ורופא גרמני.

==חייו==
גוטפריד בן נולד במאנספלד, פריגניץ, בן לכומר לותרני. את חינוכו קיבל בשטֶלין (נוימארק) ובפרנקפורט על נהר אודר, בטרם למד תאולוגיה באוניברסיטת מרבורג ורפואה צבאית באקדמיית הקייזר וילהלם בברלין.

בן החל את דרכו כיוצר אקספרסיוניסט לפני מלחמת העולם הראשונה בפרסמו קובץ קטן של שירים פרי עטו בשם "חדר מתים" (1912), העוסק בניוון ובריקבון הפיזי של הגוף.
:: "שירתו פורשת בפנינו ניהיליזם מופנם: פילוסופיה אקזיסטנציאליסטית אשר רואה בביטוי האמנותי הפעולה היחידה בעלת תכלית. בשיריו המוקדמים בן עשה שימוש בניסיונו הרפואי ובטרמינולוגיה מתחום זה על מנת לצייר תפיסה חולנית של האנושות כעוד זן מלא תחלואים של בעל חיים" – ג'ון קולינס (הוצאת בולוק & וודינגז, 1984).

בן התגייס לצבא בשנת 1914. תחילה נשלח לתקופה קצרה לחזית הבלגית, ולאחר מכן שירת כרופא צבאי בבריסל. בן נכח במשפטה והוצאתה להורג של אדית קאוול. בן עבד אז כרופא בבית בושת של הצבא. לאחר מכן, עבר בן לברלין ושם התמחה ברפואת עור ובמחלות מין.

בן, אשר סלד מרפובליקת ויימר ודחה את המרקסיזם ואף את ה"אמריקניזם", החל לרחוש אהדה כלפי הנאציזם ככוח מהפכני ואף להזדהות עם הנאצים. הוא קיווה שהנציונל-סוציאליזם יהלל את האסתטיקה שלו, שהאקספרסיוניזם יהפוך לזרם האמנות הרשמי של גרמניה, כפי שקרה עם הפוטוריזם באיטליה. בשנת 1932 נבחר בן לשמש כחבר במחלקת השירה באקדמיה הפרוסית לאמנויות, והפך ראש המחלקה בפברואר 1933. במאי של אותה השנה הגן על המשטר החדש בשידור רדיו באמרו כי "מצב העובדים הגרמנים טוב מתמיד".

המדיניות התרבותית לא הלכה בנתיב שבו קיווה בן שתלך, ובחודש יוני, הנס פרידריך בלונק החליף את בן כראש מחלקת השירה של האקדמיה. לאחר שנזדעזע ממנו, עקב ליל הסכינים הארוכות, חדל בן לתמוך בתנועה הנאצית. בן החליט לבצע "הגירה באופן אריסטוקרטי" והצטרף בשנת 1935 לשורות הוורמאכט, שם מצא קצינים רבים אשר היו שותפים לסלידתו מהמשטר.

==קישורים חיצוניים==

* 
* 
* 
* 
* 
* 

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:סופרים גרמנים
קטגוריה:משוררים גרמנים
קטגוריה:סופרים נאצים
קטגוריה:רופאים גרמנים
קטגוריה:משוררים אקספרסיוניסטים
קטגוריה:זוכי פרס ביכנר
קטגוריה:גרמנים שנולדו ב-1886
קטגוריה:גרמנים שנפטרו ב-1956
גאנט

דוגמה לתרשים גאנט
תרשים גאנט הוא תרשים המשמש לתיאור פעילויות עם הקשרים ביניהן תוך ציון הזמן של כל פעילות ופעילות.

התרשים פותח על ידי הנרי גאנט בשנת 1910. גאנט יצר לא מעט תרשימים שונים, אך "תרשים הגאנט" כפי שמוכר לנו היום פותח לצורתו הסופית על ידי W. Clark בשנת 1942. לאחר היווצרו הפך התרשים לתקן בניהול פרויקטים. התרשים נתון לשדרוגים עם התפתחות טכנולוגיית מידע.
בתרשימים מודרניים מופיעים התלות והקשרים בין הפעילויות בפרויקט (לדוגמה, איזו משימה חייבת להתבצע לפני או במקביל לאחרת). נוסף על כך, לעיתים משוקף גם אחוז-הביצוע הרצוי של כל פעילות בהתאם לזמן הכולל שלה ואף ניתן לעדכן תדיר את אחוז הביצוע המצוי, ככלי לזיהוי פערים. תרשים גאנט
הנחות מודל גאנט הן:
# משכי הפעילויות ידועים מראש
# קשר קדימויות סוף-התחלה
# אין פיצול פעילויות
# אין אילוצי משאבים
# ניתן להתחיל לבצע כל פעילות ב-ES (זמן התחלה המוקדם ביותר) שלה

==קישורים חיצוניים==
[https://everests.co.il/blog/איך-להכין-תרשים-גאנט/שיווק-ופרסום/ איך להכין תרשים גאנט] 

קטגוריה:ניהול פרויקטים
קטגוריה:אינפוגרפיקה
קנה מידה

קנה מידה הוא היחס בין גודל המיוצג במפה, בתוכנית אדריכלית, בשרטוט טכני או באמצעי אחר להדמיה, לבין גודלו במציאות. למשל, במיפוי גאוגרפי, בשרטוט או בבניית דגמים, קנה המידה הוא היחס בין מרחק מסוים במפה לגודלו האמיתי בשטח. על כן, קנה מידה נכתב כיחס בין שני מספרים.

לדוגמה, נתון קנה מידה של אמצעי הדמיה, המתאר יחס של 10,000 יחידות מידה במציאות. בהתאם לכך, כל יחידת מידה שבאמצעי ההדמיה תיכתב באופן זה: 1/10,000 או 1:10,000. משמעות נוספת ליחס זה עשויה להיות שכל סנטימטר במפה שווה ל-10,000 סנטימטרים בשטח.

קנה המידה הגדול ביותר הוא זה שמבחינה מספרית הערך שלו קטן יותר – במפה שנתון בה קנה מידה קטן, ניתן לראות יותר שטח ופחות פרוט.
[[סרגל קנ"מ (קנה מידה) קווי טיפוסי במפה טופוגרפית]]
אם יחס ההקטנה של מערכת כדור הארץ-הירח היה עומד על 1:42,000,000, כי אז קוטר כדור הארץ היה כ-30 ס"מ (גודל של דגם תקני), וגודל הירח היה כגודלו של כדור בסיס (כ-7 ס"מ קוטר), והמרחק ביניהם היה כ-9 מטרים. ממרחק כזה לאיש העומד היכן שדגם כדור הארץ, הירח היה נראה כגודל מחק בקצה עיפרון. 
גרמי השמיים (התמונה היא בקנה מידה נכון. כל פיקסל בגודלה המקורי של התמונה מייצג כ-100 קילומטר. בתצוגה זו כל פיקסל מייצג כ-500 קילומטר). למעשה רוב תמונות מערכת השמש, לא מצוירות נכון בקנה מידה של המרחק.]]

==במפות בישראל==
שלושה סוגי קנה מידה נפוצים במפות בישראל, ודוגמה לשימוש בהם, הם:
# קנה מידה גדול (1:12,500). לדוגמה, מפות עירוניות.
# קנה מידה בינוני (1:50,000 ו-1:100,000). לדוגמה, מפות טופוגרפיות.
# קנה מידה קטן (1:250,000 ו-1:500,000). לדוגמה, מפות ארציות.

==באדריכלות ובהנדסה==
בתחומי האדריכלות וההנדסה משתמשים בקני מידה גדולים יותר. קנה המידה תלוי בהקשר אך לרוב משתמשים בקני מידה אלו:
* 1:1250, היא מידה בתכנון עירוני
* 1:250, 1:100 – תוכניות אדריכליות
* 1:50 – תוכניות עבודה לבנייה
* 1:20 – תוכניות לעיצוב פנים
* 1:10 עד 1:1 – פרטי תכנון

==מקור השם==
בחקלאות שלחין מסורתית היה צורך לחלק את מי המעיין בצורה שווה לחלקות השונות. זקן הכפר היה מודד את מפלס מי הבריכה בעזרת ענף מצמח הקנה. ולפי הסימנים על הקנה היה קובע את מידת המים לכל חלקה. מכאן מקור הביטוי "קנה מידה"

==בדגמים==
מספר דגמים של נגמ"ש M-113 בקנ"מ שונה החל מ-1:250 (מימין) ועד 1:16 (משמאל) ביצוע הדגמים: מה-טוב פתרונות המחשה. 
חלקי דגמים להרכבה עצמית: דגמי מטוסים, דגמי רכבות, דגמי אוניות וכדומה. בדגמים אלה ישנם קני מידה מקובלים אחדים. 
<gallery>
Livesteamtrain.jpg|דגם רכבת בקנה מידה 1:8
Train scales vert.jpg|יחסי הגודל בין קני מידה שונים של דגמי רכבות
</gallery>

==ראו גם==
*סקאלה לוגריתמית
*סקאלה ליניארית
*סרגל

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ניווט
קטגוריה:קרטוגרפיה
קטגוריה:דגמים
גן עדן עכשיו

גן עדן עכשיו (בערבית: الجنّة الآن, Paradise Now) הוא סרט קולנוע של הבמאי הפלסטיני-ישראלי-הולנדי, האני אבו אסעד, שיצא לאקרנים בשנת 2005.
הסרט זכה בפרס גלובוס הזהב לשנת 2006 כסרט הזר הטוב ביותר, בפרס אמנסטי אינטרנשיונל בפסטיבל ברלין, בפרס "עגל הזהב" בפסטיבל הסרטים של הולנד, ובפרס האקדמיה האירופית לקולנוע לתסריט הטוב ביותר. כמו כן, היה מועמד לפרס אוסקר לסרט הזר הטוב ביותר.

הסרט מגולל את סיפורם של שני חברים משכם, חאלד וסעיד המתכוננים לביצוע פיגוע התאבדות בתל אביב כתגובה למותם של שני פלסטינים. במהלך הסרט משמשת דמותה של סוהא, בחורה ערביה צעירה ונאה שנולדה בצרפת והתחנכה במרוקו, על מנת לעמת את הקול הפלסטיני המתון עם המחויבות וההקרבה העצמית של סעיד, צעיר שגדל במחנה פליטים ומחליט להיות שהיד על מנת לכפר על החטא שעשה אביו שהיה משתף פעולה עם השלטונות הישראלים והוצא להורג בשל כך. בסוף הסרט חאלד מתחרט וחוזר לביתו ואילו סעיד ממשיך בתוכנית. מעשה ההתאבדות עצמו אינו מתואר בסרט.

הסרט צולם בשכם, נצרת ותל אביב.

עצם נושאו של הסרט עורר את זעמם של גורמים רבים, במיוחד בישראל, ולכן הופץ להקרנה רק בסינמטק תל אביב באופן קבוע ולעיתים רחוקות בסינמטקים בערים אחרות בישראל. בינואר 2010 הודיעה חברת yes הטלוויזיה בלוויין כי היא חוזרת בה מהחלטתה לשדר את הסרט. זאת, לאחר שרכשה את הזכויות להקרנתו ואף פרסמה אותו כחלק מלוח המשדרים החודשי שלה.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| לובנה אזאבל || סוהא
|-
| קאיס נאשף || סעיד
|-
| מוחמד בוסטמי || אבו סאלים
|-
| עלי סלימאן || חאלד
|-
| עמאר חלאל || ג'מאל
|-
| היאם עבאס || אמו של סעיד
|}

==קישורים חיצוניים==

* "[http://www.cinema.co.il/movies/movie.aspx?movieId=362 גן עדן עכשיו]", באתר סינמטק תל אביב
* "[https://web.archive.org/web/20140201184017/http://www.warnerbros.com/movies/home-entertainment/paradise-now/077272e7-d8e0-4b5e-be25-f2028df0a85d.html גן עדן עכשיו]" באתר האחים וורנר, המפיצה האמריקאית של הסרט
ביקורות
* 
* 
* 

==הערות שוליים==

קטגוריה:סרטי 2005
קטגוריה:סרטי דרמה ישראליים
קטגוריה:סרטים גרמניים
קטגוריה:סרטים הולנדיים
קטגוריה:סרטים צרפתיים
קטגוריה:סרטים על הסכסוך הישראלי-פלסטיני
קטגוריה:זוכי פרס גלובוס הזהב לסרט הזר הטוב ביותר
קטגוריה:האינתיפאדה השנייה בקולנוע
קטגוריה:קולנוע פלסטיני
כריס סאטון

כריסטופר רוי "כריס" סאטון (באנגלית: Christopher Roy "Chris" Sutton; נולד ב-10 במרץ 1973) הוא כדורגלן עבר ומאמן כדורגל אנגלי בהווה. סאטון שיחק הן כחלוץ והן כבלם, אך תופקד בדרך כלל בתפקיד התקפי.

== קריירה ==
סאטון החל את הקריירה במדי נוריץ' סיטי, שם תופקד בתחילה כבלם, אך הוסב מאוחר יותר לתפקיד החלוץ. הוא הוכיח את עצמו במהרה בתפקידו החדש, כאשר נוריץ' הוליכה את הפרמיירליג במהלך מרבית עונת , לפני שירדה בסופו של דבר למקום השלישי.

בחודש יולי 1994 הפך סאטון לכדורגלן היקר בתולדות הכדורגל הבריטי עד אז, כאשר כרטיסו נמכר לבלקברן רוברס בעבור 5 מיליון לירות שטרלינג. בעונתו הראשונה באיווד פארק חבר סאטון לאלן שירר וכבש חמישה-עשר שערי ליגה והיווה בורג מרכזי בעונת האליפות הראשונה של המועדון מאז 1914.

עקב פציעות חוזרות וירידה בכושרו, סאטון שותף בשלושה-עשר משחקים בלבד במהלך עונת , בהם לא הצליח להבקיע. הוא חזר לכושרו בשלוש העונות לאחר מכן ואף זכה לזימון בודד לסגל נבחרת אנגליה במהלך 1997.

בעונת ירדה בלקברן רוברס לליגת המשנה, ארבע שנים בלבד לאחר זכייתה באליפות, וסאטון עבר לצ'לסי תמורת 10 מיליון לירות שטרלינג. התקופה בה שיחק סאטון בצ'לסי לא הייתה מוצלחת, והוא ניסה להסתגל לשיטת המשחק של הקבוצה ולהצדיק את תג המחיר שלו. הוא כבש שער בודד ב-28 הופעות, במהלך הניצחון 0-5 על מנצ'סטר יונייטד. סאטון לא נכלל בסגל הקבוצה במשחק גמר גביע ההתאחדות מול אסטון וילה ובקיץ של שנת 2000 עבר לסלטיק הסקוטית תמורת 6 מיליון ליש"ט.

סאטון כבש את שער הניצחון מול דנדי יונייטד בהופעת הבכורה שלו בסלטיק וכן כבש את השער הראשון והאחרון לזכות קבוצתו בדרבי הראשון שלו מול גלאזגו ריינג'רס, בו ניצחה סלטיק 2-6. במסיבת העיתונאים שקדמה למשחק הדרבי, אמר סאטון ש"הדבר הראשון שעלינו (סלטיק) לעשות, הוא להחזיר את ריינג'רס למקומם הראוי" [http://thescotsman.scotsman.com/sport.cfm?id=1138182004].

במהלך הקדנציה שלו בסלטיק, עזר סאטון למועדון לזכות בשלושה תוארי אליפות, שני גביעים ושני גביעי ליגה, וכן הופעה בגמר גביע אופ"א. סאטון היה שותף לחוד פורה במיוחד, לצדו של החלוץ השוודי הנריק לארסון.

בנוסף, סאטון מחזיק בשיא ההבקעה המהירה ביותר בדרבי של גלאזגו, לאחר שכבש ב-18 שניות באייברוקס בשנת 2002. ב- נבחר סאטון לשחקן העונה של ארגון הכדורגלנים המקצועיים בסקוטלנד.

בתום עונת האשים סאטון את דנפרמלין בכך ש"נתנו" לריינג'רס לנצח כדי שסלטיק לא תזכה באליפות. סאטון הואשם בפגיעה בשמו הטוב של המשחק והושעה למשחק אחד. בינואר 2006 עבר סאטון לברמינגהאם סיטי בהעברה חופשית, אך עקב פציעות שותף באחד-עשר משחקים בלבד, בהם הבקיע שער בודד בהפסד הקבוצה בדרבי לאסטון וילה. בעקבות ירידתה של הקבוצה לליגת המשנה ודרישותיו הכלכליות של סאטון, הוא שוחרר מהמועדון.

ב-3 באוקטובר 2006 סאטון חתם באסטון וילה עד לתום עונת 2006-07, וחבר למאמנו לשעבר בסלטיק, מרטין אוניל. שער הבכורה שלו במדי וילה היה שער הניצחון מול אברטון ב-11 בנובמבר 2006. במשחק מול מנצ'סטר יונייטד בדצמבר, סבל סאטון מטשטוש ראיה וטרם החלים ממנו, על אף שנבדק על ידי מספר מומחים בתחום. ב-5 ביולי 2007 סאטון פרש ממשחק פעיל בעקבות הפציעה.

לאחר הפרישה החל לעבוד כמאמן לינקולן סיטי.

== קישורים חיצוניים ==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני צ'לסי
קטגוריה:כדורגלני סלטיק
קטגוריה:כדורגלני אסטון וילה
קטגוריה:כדורגלני בלקברן רוברס
קטגוריה:כדורגלני נוריץ' סיטי
קטגוריה:כדורגלני ברמינגהאם סיטי
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:מאמני לינקולן סיטי
קטגוריה:אנגלים שנולדו ב-1973
מעוף החלום של דלתא

שמאל
מעוף החלום של דלתא (באנגלית: Delta Dreamflight) היה שמו של מתקן שפעל בארץ המחר בממלכת הקסם שבדיסניוורלד בין ה-23 ביוני 1989 ועד ה-1 בינואר 1996. המתקן מומן על ידי חברת התעופה דלתא. מעוף החלום של דלתא החליף מתקן שקדם לו בשם "אם רק יכולת לעוף" שהיה במימון חברת התעופה איסטרן.

==תיאור המתקן==
מתקן זה מבוסס על שיטת אומנימובר שבה פועלים רבים ממתקני פארקי השעשועים.

המתקן מתאר את ההיסטוריה של התעופה באמצעות סצנות המופעלות על ידי סרטים ובובות אודיו אנימטרוניקס . המבקרים עוברים דרך ראשית ימי התעופה - של מטוסים המומראים משדות חיטה בין אסמים, תיאור של פריז וטוקיו בשנות ה-30 של המאה ה-20, עידן הסילון, צפי של עתיד התעופה ולבסוף נוסעים המבקרים בתוך הדמיה של מנוע סילון פועל.

המתקן הופעל בתמיכה של חברת התעופה דלתא בין השנים 1989 (פתיחת המתקן) ועד 1995. לאחר שהמתקן נפתח מחדש ב-5 ביוני 1996 הוא נקרא Take Flight ובשנת 1998 נסגר המתקן על מנת לפנות את מקומו למתקן משגרי החלל של באז שנות אור המבוסס על הסרט "צעצוע של סיפור".

קטגוריה:דיסני: פארקי שעשועים
קטגוריה:דיסניוורלד
ג'ים סינקלייר

ג'ים סינקלייר (באנגלית: Jim Sinclair) הוא פעיל זכויות אוטיסטי, שיחד עם קתי ליסנר גראנט ודונה ויליאמס הקים את רשת האוטיסטים הבינלאומית בשנת 1992. בגלל שהיה היחיד מבין השלושה שהיה מחובר לאינטרנט באותה התקופה, הוא הפך להיות הרכז של רשת האוטיסטים הבינלאומית. סינקלייר ממשיך לרכז את הרשת גם כיום.

סינקלייר, אוטיסט שהתחיל לדבר רק כשהיה בן 12, פרסם בשנת 1993 את המאמר הנודע "אל תתאבלו עלינו" ובכך הפך לאחד האבות המייסדים של התרבות האוטיסטית. הוא מוזכר גם בספרה של דונה ויליאמס "מישהי במקום כלשהו", המספר גם על הקמת רשת האוטיסטים הבינלאומית.

עד אמצע שנות ה-90 של המאה העשרים, כנסים בנושא אוטיזם כמעט אף פעם לא כללו מרצים אוטיסטים; סינקלייר, שהיה אחד האוטיסטים הראשונים שהרצו בכנסים, מרבה להרצות בצפון אמריקה ובאירופה, והירצה גם בישראל. הוא מביא לידיעת הציבור את השקפותיהם של אנשי הקשת האוטיסטית.

סינקלייר מעיד שגידלו אותו כילדה, אבל לדבריו הוא בעל גוף אינטרסקסואלי.

==ראו גם==
* קהילה אוטיסטית

==קישורים חיצוניים==
*[http://www.autreat.com/ רשת האוטיסטים הבינלאומית]

==הערות שוליים==

קטגוריה:אוטיסטים אמריקאים
קטגוריה:אמריקאים שנולדו ב-1940
ארבע-עשרה אוקטבות (הרכב מוזיקלי)

ארבע-עשרה אוקטבות הוא שמו של הרכב מוזיקה ניסיונית שכלל את יוני רכטר, אבנר קנר והמתופף זוהר לוי ושילב רוק מתקדם, ג'אז ופיוז'ן. רכטר וקנר כתבו, שרו וניגנו בפסנתרים, ומכאן שם ההרכב – בכל פסנתר 7 אוקטבות ובשני פסנתרים 14 אוקטבות. ההרכב פעל בשנת 1974 וב-1975 יצא אלבומו היחיד הנושא את שמו: "ארבע-עשרה אוקטבות".
== תולדות ההרכב ==
יוני רכטר ואבנר קנר נפגשו לראשונה עוד כשהיו תלמידי תיכון, כששיחקו בקבוצת הנוער של הפועל תל אביב בכדורסל. ב-1974 נפגשו שוב, הפעם באקדמיה למוסיקה בתל אביב, גילו שהם בעלי טעם מוזיקלי דומה ואהבה לרוק מתקדם והחלו ליצור יחד. המפיק אשר ביטנסקי תמך בצמד והצליח לארגן להם מעט זמן אולפן (50 שעות) כדי לעודד יצירה מקורית שאינה במיינסטרים, אף שהיה ברור מלכתחילה שהאלבום לא יזכה להצלחה מסחרית (ואכן כך היה). עם זאת, האלבום "ארבע-עשרה אוקטבות" נחשב לאחד מחלוצי הרוק המתקדם בישראל והוא מוערך מאוד בקרב הקהילה הפרוגרסיבית בארץ.

ההרכב הופיע מעט על הבמה בהופעות עצמאיות וכן במסגרת סיבוב הופעות משותף עם הרכב רוק מתקדם אחר שפעל באותה תקופה "קצת אחרת" (שלמה גרוניך, שלמה יידוב ושם טוב לוי). במקביל לפעילות בהרכב השתתפו רכטר וקנר בערב דו-פעמי בשם "הכל זורם" שיזם דניאל שליט והועבר בגל"צ בשידור חי ממוזיאון תל אביב. המופע, בניצוחו של שליט, שילב יצירות קונצרטנטיות של מלחינים ישראליים לצד מוזיקה אוונגרדית ואינסטרומנטלית בסגנון רוק-ג'אז-קלאסי-מודרני ושירים מורכבים של קנר ורכטר בעיבודיהם. השניים עיבדו קטעים לרביעיית מיתרים, תופים, גיטרה חשמלית, זמרים ומוזיקאים נוספים (ביניהם עדי עציון, גידי גוב, יצחק קלפטר, שם טוב לוי ואפרים שמיר) ו"התפרעו" בקטעים "מוטרפים" לדבריו של קנר.

בפסטיבל הפסנתר 2008 אירח יוני רכטר את אבנר קנר בהופעתו והשניים ביצעו יחד כמה משירי ההרכב.

== קישורים חיצוניים ==

* [https://web.archive.org/web/20160322044312/http://yonirechter.net/albums/album_14octaves.html האלבום 14 אוקטבות] באתר הרשמי של יוני רכטר
* אורי ברייטמן, [http://www.mitkadem.co.il/files/14_octavot/14_octavot.html 14 אוקטבות ועוד], ריאיון עם אבנר קנר, נובמבר 2002, Mitkadem.co.il
* אורי ברייטמן, [http://www.mitkadem.co.il/files/artists/yonirechter/ ראיון פרוגרסיבי עם יוני רכטר], 13 באוגוסט 2004, Mitkadem.co.il
* עידו לויט, [https://web.archive.org/web/20170101235907/http://www.hasharat.co.il/html/article_2337.php ביקורת על האלבום 14 אוקטבות], באתר השרת העיוור, 21 בנובמבר 2002
* 

== הערות שוליים ==

קטגוריה:להקות רוק מתקדם ישראליות
קטגוריה:שלישיות מוזיקליות ישראליות
פיליפ השלישי, דוכס בורגונדיה

פיליפ השלישי "הטוב" (31 ביולי 1396 - 15 ביוני 1467), דוכס בורגונדיה מ-1419 עד מותו.

==ביוגרפיה==
פיליפ נולד ב-31 ביולי 1396, לז'אן הראשון, דוכס בורגונדיה ולמרגרטה מבוואריה, בתם של אלברכט הראשון, דוכס בוואריה ומרגרטה מבריג. כשהיה בן 13 שנה בלבד השיא אותו אביו למישל מוולואה, בתם של שארל השישי, מלך צרפת ושל איזבו מבוואריה.

בשנת 1419 אביו נרצח ופיליפ הפך לדוכס בורגונדיה ורוזן פלנדריה ופראנש קומטה, בשם פיליפ השלישי. ב-1422 אשתו נפטרה וב-1424 הוא נישא לבון מארטואה, שגם היא נפטרה כעבור שנה. ב-1430 נישא לאיזבל מפורטוגל שילדה לו שני בנים שמתו בינקותם, ואת שארל שירש את דוכסות בורגונדיה אחרי מותו ב-1467.

פיליפ השלישי האשים ברצח אביו את שארל יורש העצר של צרפת (שארל השביעי מלך צרפת לעתיד). ב-21 במאי 1420 בהסכם טרואה, פיליפ השלישי כרת ברית עם הנרי החמישי מלך אנגליה נגד שארל יורש העצר. בהסכם זה הוכר הנרי החמישי כיורש העצר החוקי של ממלכת צרפת. אך ב-31 באוגוסט 1422 נפטר הנרי החמישי, וב-21 באוקטובר של אותה שנה נפטר גם שארל השישי מלך צרפת. שארל יורש העצר ירש את הכתר בשם שארל השביעי, אולם ממלכת אנגליה ופיליפ השלישי סירבו להכיר בו. אנגליה הכריזה על הנרי השישי, בנו התינוק של הנרי החמישי, כמלך צרפת על פי הסכם טרואה. ב-1423 השיא פיליפ השלישי את אחותו לג'ון הראשון, דוכס בדפורד, אחיו של הנרי החמישי, ששימש כעוצר וכמושל צרפת בשם הנרי השישי מלך אנגליה. 

ב- 1422 נבחר פיליפ השלישי לחבר מסדר הבירית האנגלי, אך סירב להצטרף למסדר זה וב- 1430 הקים את מסדר גיזת הזהב של בורגונדיה לרגל נישואיו עם הנסיכה הפורטוגלית איזבל מאביז.

ב-24 במאי 1430 כוחותיו של פיליפ השלישי תפסו את ז'אן ד'ארק בעיר קומפיין שמצפון לפריז. היא נמכרה לאנגלים שהעלו אותה על המוקד ב-30 במאי 1431. שארל השביעי מלך צרפת המשיך במלחמתו נגד האנגלים, וב-1435 פיליפ השלישי חתם על הסכם שלום נפרד עם צרפת. הוא תקף את העיר קאלה שלחופי התעלה, שהייתה בידי האנגלים, אך נאלץ לסגת לפלנדריה. ב-1440 תמך באצילים שמרדו בשארל השביעי מלך צרפת, ונתן מחסה ליורש העצר לואי (לואי האחד עשר מלך צרפת לעתיד) שמרד באביו.

ב- 1439 חתם על הסכם שלום עם ממלכת אנגליה כדי לחדש את המסחר שהתבסס בעיקר על יבוא צמר אנגלי ועל יצוא אריגים לאנגליה. ב- 1464, בתגובה על איסור שהטילה אנגליה על יבוא אריגים מאירופה, פיליפ השלישי הטיל איסור על יבוא אריגים מאנגליה. הוא נקט בצעדים כדי לחזק את הצי המסחרי של פלנדריה ואת תעשיית הדייג (בעיקר יצוא של הרינג), עודד את התחרות עם ברית ערי הנזה ואת פיתוח נמל אנטוורפן שהחל לתפוס את מקומה של ברוז' כמרכז הסחר הבינלאומי.

פיליפ השלישי דאג להרחיב את נחלותיו. ב-1429 קנה את רוזנות נאמור, ב-1430 ירש את דוכסות בראבנט ולימבורג, וב-1432 הפך לרוזן הולנד, זילנד ופריזלנד. ב-1443 קנה את דוכסות לוקסמבורג. הוא דאג להאדיר את שמה של דוכסותו, ובנוסף על העיר דיז'ון בירת בורגונדיה, קבע את מושבו לסירוגין בערים בריסל, ברוז' וליל. הוא הזמין מרבדים מצוירים ועבודות אמנות אחרות עבור ערי הבירה שלו בצרפת ובפלנדריה. בין הציירים שנהנו מחסותו היו: יאן ואן אייק, רוג'ר ואן דר ויידן והאנס ממלינג. כאשר פיליפ השלישי נפטר ב-1467 הייתה דוכסות בורגונדיה בשיא עוצמתה והשתוותה במעמדה לממלכות מערב אירופה. בנו שארל "האמיץ" ירש את דוכסות בורגונדיה.

==קישורים חיצוניים==

* 
* 

קטגוריה:אבירי מסדר גיזת הזהב
קטגוריה:דוכסי בורגונדיה
קטגוריה:מלחמת מאה השנים: אישים
קטגוריה:ילידי 1396
קטגוריה:נפטרים ב-1467
חג האוטיסטים הבין-לאומי

חג האוטיסטים הבין-לאומי הוא חג אשר מוקדש לאנשים על הספקטרום האוטיסטי שצוין לראשונה בשנת 2005 ומצוין מאז, בכל שנה, ב-18 ביוני. החג מכיר בגאווה אוטיסטית, ומכיר בחשיבותם של האוטיסטים בחברה.

החג נוסד בידי אספים לחופש, קבוצת אוטיסטים שמטרתה ללמד את הציבור הרחב אודות הקהילה האוטיסטית.

החג זכה לתשומת לב ציבורית, שכן הוא מהווה חידוש לאנשים רבים, שהתייחסו בעבר לאוטיזם כאל מצב הגורם סבל וחוסר אונים. העובדה שלאוטיזם יש גם צדדים חיוביים שראוי לחגוג אותם התקבלה בקרב הקהילה המדעית, במיוחד בקרב חוקרים כפרופסור סיימון ברון-כהן. כתב העת ניו סיינטיסט דן בכך במאמר שפורסם בחג האוטיסטים הבינלאומי הראשון ושכותרתו הייתה "גאים להיות אוטיסטים".

==האמונות של תומכי חג האוטיסטים==
יוזמי חג האוטיסטים הבינלאומי מאמינים שאין מבנה מח מסוים שהוא אידיאלי, ולכן עדיף על פני מבני מח אחרים. הרעיון שיש מבנה מוח אידיאלי גורם להרבה פסיכיאטרים להניח שכל חריגה ממנו דורשת "מרפא" על מנת להתאים אותו למבנה המוח הניורוטיפיקלי. חלק מתומכי החג מאמינים שמחפשי המרפא לאוטיזם מבצעים סוג של טיהור אתני. כל התומכים מאמינים שהמינימום הנדרש הוא התחשבות גדולה יותר בחברי הקהילה האוטיסטית כבאינדיבידואלים ייחודיים.

אנשי תנועת הזכויות האוטיסטית מציינים שגם ההומוסקסואליות סווגה בעבר כמחלת נפש ונהגו לטפל בה באמצעות טיפול הורמונלי להפחתת היצר. סיווג זה הופסק רק בעקבות מחאות פוליטיות מצד הארגונים ההומוסקסואליים.

אחת מצורות הבטוי המסורתיות של התנועה ההומוסקסואלית היא מצעד הגאווה. חג האוטיסטים הבינלאומי מקווה ליצור תהליך חינוך דומה, שמטרתו היא קידום זכויות האדם של האוטיסטים ומציאת מקום מתאים בחברה המודרנית עבור קולותיהם וכישוריהם הייחודיים.

==ראו גם==
* תרבות אוטיסטית
* אוטיזם בתפקוד גבוה
* קהילה אוטיסטית
* יום המודעות העולמי לאוטיזם

==קישורים חיצוניים==

* 
* [http://www.youtube.com/watch?v=YGK7gV_8e-o היום: חג האוטיסטים הבינלאומי] - ברשת ב'
* 

קטגוריה:הקשת האוטיסטית
אוטיזם
קטגוריה:אירועים בחודש יוני